# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresată de **COMUNA SLAVA CERCHEZĂ**, cu sediul în com. Slava Cercheză, loc. Slava Cercheză, str. Principală, nr. 224, jud. Tulcea, înregistrată la APM Tulcea cu nr. 4694/19.04.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 30.05.2017, că proiectul "**MODERNIZARE CĂMIN CULTURAL DIN LOCALITATEA SLAVA RUSĂ, COMUNA SLAVA CERCHEZĂ, JUD. TULCEA**"**,** propus a se realiza în intravilan, sat Slava Rusă, com. Slava Cercheză, identificat prin nr. topografic T, în U.T.R. 1, zona de locuinţe (L), subzona de locuinţe (Lm), judeţul Tulcea**, nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

 I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu aria protejata ROSPA0091 Pădurea Babadag .

- amplasamentul se află în intravilan, sat Slava Rusă, com. Slava Cercheză, în U.T.R. 1, zona de locuinţe (L), subzona de locuinţe (Lm), identificat prin nr. topografic T, judeţul Tulcea. Pe amplasament nu au fost identificate specii de păsări sau alte specii de faună si habitate ale speciilor pentru care a fost declarată aria protejata ROSPA0091 Pădurea Babadag si care ar putea fi afectate de implementarea proiectului. Proiectul nu va afecta negativ aria naturală protejată.

- beneficiarul a obţinut Avizul Administratiei Podişului Nord Dobrogean cu nr. 66/ APND/02.05.2017.

**Localizarea proiectului :**

- amplasamentul se află în intravilan, sat Slava Rusă, com. Slava Cercheză, în U.T.R. 1, zona de locuinţe (L), subzona de locuinţe (Lm), identificat prin nr. topografic T, judeţul Tulcea, pe un teren cu folosinţa actuală de teren arabil şi teren aferent pentru curţi construcţii, conform încadrării cadastrale.

**Caracteristicile proiectului :**

Proiectul constă în reabilitarea şi extinderea clădirii existente a căminului cultural. Căminul cultural se află pe un teren în suprafaţă de 1864 mp.

După executarea lucrărilor de modernizare căminul cultural va avea următorii indici constructivi:

Regim de înălţime: Parter; Suprafaţă construită = 500,1 mp; Suprafaţă desfăşurată = 500,1 mp .

Proiectul prevede următoarele:

1. *Lucrări de reabilitare la construcţia existentă a căminului cultural:*
* Desfacerea tâmplăriei interioare si exterioare;
* Desfacerea şarpantei si a învelitorii din azbociment;
* Desfacerea plafonului din scîndură si trestie tencuită, a termoizolaţiei de pământ din pod şi a grinzilor de planşeu;
* Demolarea scării de beton de uşă existentă pe faţada nord-vestică;
* Spargerea parapetului ferestrei existente pentru creare gol de acces in extindere;
* Executarea de zidărie de umplutură la goluri care se desfiinţează;
* Executarea lucrărilor de consolidare conform expertizei tehnice;
* Curaţarea finisajelor existente, repararea locală a tencuielilor si aplicarea unui nou strat de finisaj cu vopsitorie lavabilă pe strat de glet, placare cu faianţă si lambriuri;
* Desfacerea pardoselilor existente şi montarea de noi pardoseli din parchet laminat şi gresie de trafic sau antiderapantă, conform destinaţiilor spatiilor;
* Montare tâmplărie din lemn stratificat la uşi exterioare si ferestre şi din lemn la uşi interioare;
* Executarea unui plafon suspendat din plăci de gips carton RE cu termoizolaţie din vată minerală la partea superioara:
* Realizarea unei noi şarpante cu o învelitoare formată din astereală din scândură de răşinoase peste care se monteaza un strat hidoizolant din folie de plastic, şipcile si o învelitoare din ţiglă ceramică, inclusiv accesoriile (streasina, jgheaburi, burlane);
* Completarea finisajului exterior in zona centurii de beton propuse prin placarea cu un strat de polistiren expandat, peste care se va aplica o tencuiala armată cu plasa (termosistem) si cu tencuiala decorativa structurata in câmp, de culoare bej, pastrandu-se aspectul initial al constructei;
* Refacerea trotuarelor.
1. *Lucrări de extindere cămin.*

Extinderea căminului cultural va avea suprafaţa construită= 103,1 mp , suprafaţa desfăşurată= 103,1 mp, regim de înălţime: parter şi va avea funcţiunea de spaţii pentru grupuri sanitare pentru spectatori, cabine artişti si centrală termică.

Extinderea va fi amplasată adiacent căminului cultural existent, pe latura de nord-vest. In vederea executării lucrărilor de extindere se vor închide ferestrele existente pe această latura cu zidarie de caramida GVP si se va sparge parapetul pentru montarea usii de acces in extindere . Sistemul constructiv al extinderii se va realiza astfel:

* Structură de rezistenţă pe cadre din beton armat compuse din stâlpi si grinzi şi o zidărie exterioară de închidere din blocuri ceramice;
* Compartimentare interioară din zidărie de cărămidă GPV şi plăci MDF;
* Pereţii exteriori se vor placa la interior şi exterior cu plăci de polistiren expandat, iar sub placa de beton a pardoselii se va monta un strat de polistiren extrudat .
* Tâmplărie exterioară din lemn stratificat şi din aluminiu la centrala termică;
* Tâmplărie interioară din lemn;
* Acoperişul va fi tip şarpantă din lemn;
* Învelitoarea va fi din ţiglă ceramică.
1. *Lucrări de amenajare incintă*

 Se vor amenaja două alei pietonale, care vor asigura accesul la intrările căminului cultural . Acestea vor fi realizate din pavele autoblocante, strat de beton de ciment, strat de piatră spartă amestec şi savură.

* Alimentarea cu apă: se va asigura prin racordarea căminului cultural la reţeaua de alimentare cu apă a localităţii, prin construirea unui cămin de branşament în incinta proprietăţii;
* Canalizarea apelor uzate menajere: traseele de evacuare a apelor uzate menajere din grupurile sanitare se va realiza din PVC.KG (carosabil) şi se va colecta în cămine amplasate la 2,5 m de clădirea căminului cultural, ce vor fi racordate la reţeaua de canalizare a localităţii;
* Energie electrica: branşament existent la reţeaua de energie electrică;
* Energie termica: Încălzirea va fi asigurată prin centrala termică pe lemne amplasată într-un spaţiu special destinat.

**Condiţiile de realizare a proiectului:**

Pentru a preveni şi eventual a limita şi elimina efectele unui posibil impact negativ (posibil doar pe perioada de desfaşurare a lucrărilor) se vor lua de către beneficiar si antreprenorul general urmatoarele măsuri :

* Supravegherea lucrărilor in permanenţă de catre personal specializat si dirigintele de şantier ;
* Reducerea pe cât posibil a perioadei de execuţie a lucrărilor de construcţii;
* Pe parcursul execuţiei întreg perimetrul şantierului va fi împrejmuit, pentru a nu afecta vizual împrejurimile. Toate materialele folosite vor fi livrate de către furnizori acreditaţi iar transportul, manipularea si depozitarea lor se va realiza fără a afecta mediul inconjurător.
* Toate lucrările se vor desfăşura strict pe amplasament, fără a afecta vecinătăţile.
* Lucrările nu vor genera zgomote sau vibraţii care sa deranjeze speciile pentru care a fost desemnată aria protejata ROSPA0091 Pădurea Babadag.
* Nu se vor folosi echipamente de construcţii mari care sa genereze zgomote si vibraţii.
* Pe parcursul execuţiei se vor delimita zonele de depozitare pentru diverse materiale de construcţie, prin grija constructorului luându-se toate măsurile necesare (realizarea de platforme temporare de depozitare, protejarea solului, împrejmuirea zonelor de depozitare, acoperirea materialelor, etc) pentru a preîntâmpina orice posibilă răspandire a acestora pe sol .
* Pe tot parcursul execuţiei se vor lua, prin grija antreprenorului general, toate masurile legate de protejarea biodiversităţii, solului, subsolului, faunei si vegetaţiei din jurul amplasamentului.
* Toate deşeurile rezultate, toate resturile si materialele nefolosite rămase se vor colecta si depozita separat, in zone bine delimitate si protejate, fiind preluate, la sfârşitul lucrărilor de către constructor şi predate unui operator de salubritate autorizat .

Titularul proiectului va respecta condiţiile impuse prin Certificatul de Urbanism nr. 29 din 04.089.2016, emis de Primăria Comunei Slava Cercheză .

Titularul proiectului va respecta condiţiile impuse prin Avizul Administratiei Podişului Nord Dobrogean cu nr. 66/ APND/02.05.2017;

Se vor respecta prevederile legislaţiei de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

 La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobata cu modificari prin Legea nr. 264/2006, cu modificarile si completarile ulterioare – răspunderea pentru corectitudinea informatiilor puse la dispoziţia autoritaţii competente pentru protectia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

 Proiectul propus nu necesită parcurgerea celorlalte etape ale procedurii de evaluare adecvată .

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

 **Sef Serviciu CFM**

 **Ing.Elena MICU**

Intocmit

Camelia Ionescu

**Intocmit in 3 exemplare, din care : unul la titular, unul la dosarul obiectivului si unul la dosarul cu acte de reglementare.**